ai4bharat/Pralekha huggingface dataset:
ഉപരാഷ്ട്രപതിയുടെ കാര്യാലയം
കോവിഡ് മഹാമാരിക്കെതിരെയുള്ള പോരാട്ടത്തിൽ ജനങ്ങൾക്കൊപ്പം അണിനിരന്ന മാധ്യമങ്ങളെ അഭിനന്ദിച്ച് ഉപരാഷ്ട്രപതി
(ന്യൂഡൽഹി , ജൂലൈ 19, 2020
കൊറോണ വൈറസ് വ്യാപനവുമായി ബന്ധപ്പെട്ട അവശ്യ വിവരങ്ങൾ, അവയുടെ വിശകലനം, അതുമായി ബന്ധപ്പെട്ട വിവിധ വീക്ഷണങ്ങൾ എന്നിവ നൽകി ജനങ്ങളെ ശാക്തീകരിക്കുന്ന മാധ്യമങ്ങളെ ഉപരാഷ്ട്രപതിയും രാജ്യസഭ ചെയർമാനുമായ ശ്രീ എം. വെങ്കയ്യ നായിഡു അഭിനന്ദിച്ചു. ആശങ്കാകുലരായ ജനങ്ങൾ കോവിഡ്-19 നെതിരെ തുടരുന്ന പോരാട്ടത്തിൽ അവർക്കൊപ്പം അണിചേരാൻ മാധ്യമങ്ങൾ തയ്യാറായതായും അദ്ദേഹം ചൂണ്ടിക്കാട്ടി
കൊറോണ വൈറസ് വ്യാപനത്തെ തുടർന്ന് കഴിഞ്ഞ കുറച്ചു മാസങ്ങളായി രാജ്യം നടത്തുന്ന പോരാട്ടത്തിൽ മാധ്യമങ്ങൾ വഹിക്കുന്ന പങ്കിനെ പറ്റി " മാധ്യമങ്ങൾ: കൊറോണക്കാലത്തെ നമ്മുടെ പങ്കാളി" എന്ന പേരിൽ സമൂഹമാധ്യമമായ ഫേസ്ബുക്കിൽ ഉപരാഷ്ട്രപതി തന്റെ അഭിപ്രായം പങ്കു വച്ചു. കോവിഡ് മഹാമാരിയുടെ ഇക്കാലത്ത് ജനങ്ങൾക്ക് വിവരം നൽകുക, അവരെ ശാക്തീകരിക്കുക എന്ന തങ്ങളുടെ പ്രാഥമിക ധർമ്മം മികച്ച രീതിയിൽ നടപ്പിലാക്കുന്ന മാധ്യമങ്ങളെയും മാധ്യമ സുഹൃത്തുക്കളെയും അഭിനന്ദിക്കുന്നതായി അദ്ദേഹം തന്റെ കുറിപ്പിൽ വ്യക്തമാക്കി. ഈ ദുരിത കാലത്ത് വിശ്വസ്ത പങ്കാളികൾ എന്ന രീതിയിൽ നമ്മുടെ ജീവിതത്തിലെ പ്രധാന ഭാഗമായി മാധ്യമങ്ങൾ മാറിയതായും ഉപരാഷ്ട്രപതി ചൂണ്ടിക്കാട്ടി.
കോവിഡ് മഹാമാരിയുടെ ചരിത്ര സൂക്ഷിപ്പുകാരായ മാധ്യമങ്ങൾ, ഗവർമെന്റ് തലങ്ങളിൽ ദിവസേനയുള്ള തയ്യാറെടുപ്പുകൾ സംബന്ധിച്ച വിവരകൈമാറ്റത്തിന്, ഭരണകൂടത്തിനും പൊതു ജനത്തിനും ഇടയിലുള്ള പാലമായും വർത്തിച്ചതായും ഉപരാഷ്ട്രപതി നിരീക്ഷിച്ചു.
കൊറോണ മഹാമാരിയുടെ വിവിധ വശങ്ങൾ, സമൂഹത്തിന്റെ വിവിധ മേഖലകളിൽ അത് സൃഷ്ടിക്കാനിടയുള്ള പ്രത്യാഘാതങ്ങൾ എന്നിവയെപ്പറ്റിയുള്ള കൃത്യമായ വിശകലനങ്ങളിലൂടെ, പാർലമെന്റ് തല സ്ഥാപങ്ങളിലെ ചർച്ചകൾക്ക് മാധ്യമങ്ങൾ വഴികാട്ടുമെന്ന് പ്രതീക്ഷിക്കുന്നതായി ഉപരാഷ്ട്രപതി വ്യക്തമാക്കി.
നിരവധി വെല്ലുവിളികൾക്കിടയിലും ജനങ്ങളെ ബോധവൽക്കരിക്കുക എന്ന തങ്ങളുടെ ദൗത്യം വിജയകരമായി തുടരാൻ മാധ്യമങ്ങൾ കാണിക്കുന്ന ഇച്ഛയെ ശ്രീ നായിഡു പ്രകീർത്തിച്ചു. "കോവിഡ് നിയന്ത്രണങ്ങൾ മൂലം സാമ്പത്തികരംഗത്ത് തളർച്ച നേരിടുന്ന ഇക്കാലത്ത് പരസ്യങ്ങളിൽ നിന്നുള്ള വരുമാനം കുറവാണ്. അതുകൊണ്ട് തന്നെ മാധ്യമരംഗത്തെ പ്രവർത്തനങ്ങളിൽ വെട്ടിച്ചുരുക്കലുകൾ നടത്തേണ്ടതായിട്ടുണ്ട്. ഇത് നിരവധി മാധ്യമ പ്രവർത്തകരുടെ വേതനത്തിൽ കുറവ് വരുത്തിയിട്ടുമുണ്ട്", ഉപരാഷ്ട്രപതി ചൂണ്ടിക്കാട്ടി.
മാധ്യമങ്ങളിൽ വന്ന ചില പ്രസ്താവനകളെ പറ്റി പരാമർശിക്കവെ, കോവിഡ് മഹാമാരിയ്ക്കെതിരെയുള്ള നടപടികളെ പറ്റിയുള്ള പാർലമെന്റ് തല വിശകലനം ശരിയായ ദിശയിൽ തന്നെ പുരോഗമിക്കുന്നതായും രാജ്യസഭാ ചെയർമാൻ ഉറപ്പുനൽകി.
പാർലമെന്റിലെ ഇരുസഭകളും ആയി ബന്ധപ്പെട്ട, വകുപ്പ് തല സ്റ്റാൻഡിങ് കമ്മിറ്റികൾ ഈ മാസം ആദ്യം തന്നെ അവയുടെ പ്രവർത്തനം പുനരാരംഭിച്ചതായും ശ്രീ നായിഡു അറിയിച്ചു.
മന്ത്രിസഭ
ഐടി ഹാർഡ്വെയറിനുള്ള ഉൽപ്പാദനബന്ധിത ആനുകൂല്യപദ്ധതി 2.0 ന് കേന്ദ്രമന്ത്രിസഭയുടെ അംഗീകാരം
ഐടി ഹാർഡ്വെയറിനായുള്ള 17,000 കോടി രൂപയുടെ ഉൽപ്പാദനബന്ധിത ആനുകൂല്യപദ്ധതി 2.0 ന് കേന്ദ്രമന്ത്രിസഭയുടെ അംഗീകാരം.
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭായോഗമാണു പദ്ധതിക്ക് ഇന്ന് അംഗീകാരം നൽകിയത്.
സാഹചര്യം:
· കഴിഞ്ഞ 8 വർഷത്തിനിടയിൽ ഇന്ത്യയിലെ ഇലക്ട്രോണിക്സ് ഉൽപ്പാദനം 17% സംയുക്ത വാർഷിക വളർച്ചാനിരക്ക്  എന്ന നിലയിൽ സ്ഥിരമായ വളർച്ച കൈവരിച്ചു. ഈ വർഷം അത് ഉൽപ്പാദനത്തിൽ 105 ബില്യൺ യുഎസ് ഡോളർ  എന്ന പ്രധാന മാനദണ്ഡം മറികടന്നു.
· ലോകത്ത് ഏറ്റവും കൂടുതൽ മൊബൈൽ ഫോൺ നിർമിക്കുന്ന രണ്ടാമത്തെ രാജ്യമായി ഇന്ത്യ മാറി. മൊബൈൽ ഫോണുകളുടെ കയറ്റുമതി ഈ വർഷം 11 ബില്യൺ യുഎസ് ഡോളർ  എന്ന പ്രധാന നാഴികക്കല്ലു പിന്നിട്ടു.
· ആഗോള ഇലക്ട്രോണിക്സ് നിർമാണ ആവാസവ്യവസ്ഥ ഇന്ത്യയിലേക്കു വരികയാണ്. ഇന്ത്യ പ്രധാന ഇലക്ട്രോണിക്സ് നിർമാണ രാജ്യമായി ഉയർന്നുവരുന്നു.
· മൊബൈൽ ഫോണുകൾക്കായുള്ള ഉൽപ്പാദനബന്ധിത ആനുകൂല്യപദ്ധതിയുടെ  വിജയത്തിന്റെ പശ്ചാത്തലത്തിൽ, ഐടി ഹാർഡ്വെയറിനായുള്ള പിഎൽഐ പദ്ധതി 2.0 ന് കേന്ദ്ര മന്ത്രിസഭ ഇന്ന് അംഗീകാരം നൽകി.
പ്രധാന സവിശേഷതകൾ:
· ഐടി ഹാർഡ്വെയറിനായുള്ള പിഎൽഐ പദ്ധതി 2.0 ലാപ്ടോപ്പുകൾ, ടാബ്ലെറ്റുകൾ, ഓൾ-ഇൻ-വൺ പിസികൾ, സെർവറുകൾ, അൾട്രാ സ്മോൾ ഫോം ഫാക്ടർ ഉപകരണങ്ങൾ എന്നിവ ഉൾക്കൊള്ളുന്നു.
· 17,000 കോടി രൂപയാണു പദ്ധതിയുടെ ബജറ്റ് വിഹിതം.
· ഈ പദ്ധതിയുടെ കാലാവധി 6 വർഷം.
· 3.35 ലക്ഷം കോടി രൂപയുടെ അധിക ഉൽപ്പാദനം പ്രതീക്ഷിക്കുന്നു.
· പ്രതീക്ഷിക്കുന്ന അധിക നിക്ഷേപം 2430 കോടി രൂപ.
· നേരിട്ടുള്ള 75,000 തൊഴിലവസരങ്ങളുടെ വർധന പ്രതീക്ഷിക്കുന്നു.
പ്രാധാന്യം:
· എല്ലാ ആഗോള ഭീമന്മാരുടെയും വിശ്വസനീയമായ വിതരണശൃംഖലാപങ്കാളിയായി ഇന്ത്യ വളരുകയാണ്. വൻകിട ഐടി ഹാർഡ്വെയർ കമ്പനികൾ ഇന്ത്യയിൽ ഉൽപ്പാദനസൗകര്യങ്ങൾ സ്ഥാപിക്കാൻ താൽപ്പര്യം പ്രകടിപ്പിച്ചിട്ടുണ്ട്. രാജ്യത്തിനകത്തു മികച്ച ആവശ്യകതയുള്ള കരുത്തുറ്റ ഐടി സേവനവ്യവസായം ഇതിനു കൂടുതൽ പിന്തുണയേകുന്നു.
പല പ്രമുഖ കമ്പനികളും ഇന്ത്യയിൽ സ്ഥിതിചെയ്യുന്ന കേന്ദ്രത്തിൽനിന്ന് ഇന്ത്യക്കുള്ളിലെ ആഭ്യന്തരവിപണികളിൽ വിതരണം ചെയ്യാനും ഇന്ത്യയെ കയറ്റുമതി കേന്ദ്രമാക്കി മാറ്റാനും ആഗ്രഹിക്കുന്നു.
-ND-
(
PIB Headquarters
എയര് മാര്ഷല് എസ്.ആര്.കെ. നായര്ക്ക് പരമവിശിഷ്ട സേവാമെഡല് സമ്മാനിച്ചു
തിരുവനന്തപുരം ശാസ്തമംഗലം സ്വദേശിയും ട്രെയിനിംഗ് കമാന്ഡ് മേധാവിയുമായ എയര് മാര്ഷല് എസ്.ആര്.കെ.നായര്ക്ക് മികച്ച സേവനത്തിനും നേട്ടങ്ങള്ക്കുമുള്ള പരമവിശിഷ്ട സേവാ മെഡല് രാഷ്ട്രപതി ഭവനില് നടന്ന ചടങ്ങില് രാഷ്ട്രപതി ശ്രീ. പ്രണബ് മുഖര്ജി സമ്മാനിച്ചു.
1980-ല് ഭാരതീയ വ്യോമസേനയില് ട്രാന്സ്പോര്ട്ട് സ്ട്രീമില് കമ്മീഷന് ചെയ്ത എയര്മാര്ഷല് നായര് തിരുവനന്തപുരം ലയോള സ്കൂളിലും, ഘടക്വസലയിലെ നാഷണല് ഡിഫന്സ് അക്കാഡമിയിലെയും ന്യൂഡല്ഹി നാഷണല് ഡിഫന്സ് കോളേജിലെയും പൂര്വ്വ വിദ്യാര്ത്ഥിയാണ്. 7000 മണിക്കൂറുലധികം ഭാരതീയ വായുസേനയുടെ വിവിധ ഗതാഗത വിമാനങ്ങളും പരിശീലന വിമാനങ്ങളും പറപ്പിച്ചിട്ടുള്ള എയര്മാര്ഷല് വിമാന പരിശീലകനായും സേവനമനുഷ്ഠിച്ചിട്ടുണ്ട്.
ഓപ്പറേഷന് പവന് , ഓപ്പറേഷന് കാക്ടസ് , ഓപ്പറേഷന് പരാക്രം, ഓപ്പറേഷന് സഫേദ് സാഗര്  തുടങ്ങിയ ഓപ്പറേഷനുകളില് വിമാനങ്ങള് പറത്തിയിട്ടുള്ള എയര്മാര്ഷല് നായര് 'ഓപ്പറേഷന് റാഹത്തില്' പങ്കെടുത്ത് ഉത്തരഖണ്ഡില് പ്രകൃതി ദുരന്തത്തില്പ്പെട്ട ജനങ്ങളെ രക്ഷിക്കുന്നതിലും പങ്കാളിയായി. അമേരിക്കയില് നടന്ന പരിശീലനത്തില് 9 മണിക്കൂര് 40 മിനിറ്റ് കൊണ്് ഉത്തര- ധ്രുവത്തിലേക്കും തിരിച്ചും ഭാരതീയ വ്യോമസേനയുടെ കഘ-76 വിമാനം പറപ്പിച്ച ഏക ഇന്ത്യന് വ്യോമസേനാ പൈലറ്റാണ് അദ്ദേഹം. കൂടാതെ ഈ അഭ്യാസത്തില് ഭൂപ്രദക്ഷിണ യാത്രയും അദ്ദേഹം നടത്തിയിട്ടുണ്്. ലോകത്തില് ഏറ്റവും ഉയരം കൂടിയ എയര് സ്ട്രിപ് ആയ ദൗലത്-ബഗ്-ഓള്ഡില് എ.എന്-32, സി.130 ഹെര്ക്യുലിസ് വിമാനങ്ങള് ഇറക്കിയ ചുരുക്കം ചില വൈമാനികരില് ഒരാളാണ് ഇദ്ദേഹം.
മികച്ച സേവനത്തിന് 2005-ല് വായുസേനാ മെഡലും, 2010-ല് അതിവിശിഷ്ട സേവാ മെഡലും നല്കി രാഷ്ട്രം അദ്ദേഹത്തെ ആദരിച്ചിട്ടുണ്ട്.
(Visitor Counter : 21
പ്രധാനമന്ത്രിയുടെ ഓഫീസ്
സാമൂഹ്യ മാധ്യമങ്ങളിലെ തങ്ങളുടെ ഡിപി ത്രിവർണ്ണ പതാകയിലേക്ക് മാറ്റാൻ പ്രധാനമന്ത്രി പൗരന്മാരോട് അഭ്യർത്ഥിച്ചു
ഹർ ഘർ തിരംഗ ആഘോഷിക്കുന്നതിനുള്ള ഒരു കൂട്ടായ പ്രസ്ഥാനമെന്ന നിലയിൽ തങ്ങളുടെ സോഷ്യൽ മീഡിയ ഡിപികൾ ത്രിവർണ്ണ പതാകയിലേക്ക് മാറ്റണമെന്ന് പ്രധാനമന്ത്രി ശ്രീ നരേന്ദ്ര മോദി എല്ലാ പൗരന്മാരോടും അഭ്യർത്ഥിച്ചു.
പ്രധാനമന്ത്രി ട്വീറ്റ് ചെയ്തു :
“ഇന്ന് ഒരു പ്രത്യേക ഓഗസ്റ്റ് 2 ആണ്! നാം ആസാദി കാ അമൃത് മഹോത്സവം ആഘോഷിക്കുന്ന ഈ വേളയിൽ, നമ്മുടെ ത്രിവർണ്ണ പതാക ആഘോഷിക്കാനുള്ള ഒരു കൂട്ടായ പ്രസ്ഥാനമായ ഹർ ഘർ തിരംഗയ്ക്ക് നമ്മുടെ രാജ്യം സജ്ജമാണ്. ഞാൻ എന്റെ സോഷ്യൽ മീഡിയ പേജുകളിലെ ഡിപി മാറ്റി, എല്ലാവരോടും ഇപ്രകാരം ചെയ്യാൻ അഭ്യർത്ഥിക്കുന്നു."
പ്രധാനമന്ത്രിയുടെ ഓഫീസ്
ഇറാൻ വിദേശകാര്യ മന്ത്രി പ്രധാനമന്ത്രിയെ സന്ദർശിച്ചു
ഇന്ത്യയിൽ ഔദ്യോഗിക സന്ദർശനത്തിനെത്തിയ ഇസ്ലാമിക് റിപ്പബ്ലിക് ഓഫ് ഇറാൻ വിദേശകാര്യ മന്ത്രി ഹുസൈൻ അമിറാബ്ദോല്ലാഹിയാൻ ഇന്ന് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
വിശിഷ്ട വ്യക്തിയെ സ്വാഗതം ചെയ്ത പ്രധാനമന്ത്രി, ഇന്ത്യയും ഇറാനും തമ്മിലുള്ള ദീർഘകാല നാഗരിക സാംസ്കാരിക ബന്ധങ്ങളെ ഊഷ്മളമായി അനുസ്മരിച്ചു. നിലവിലുള്ള ഉഭയകക്ഷി സഹകരണ പദ്ധതികൾ ഇരു നേതാക്കളും ചർച്ച ചെയ്തു. കോവിഡിന് ശേഷമുള്ള കാലഘട്ടത്തിൽ കൈമാറ്റം ത്വരിതപ്പെടുത്തുന്നതിന് ഇരു രാജ്യങ്ങളും പ്രവർത്തിക്കണമെന്ന് പ്രധാനമന്ത്രി ഊന്നിപ്പറഞ്ഞു.
പ്രസിഡന്റ് ഇബ്രാഹിം റെയ്സിക്ക് ആശംസകൾ അറിയിക്കാൻ ഇറാൻ വിദേശകാര്യ മന്ത്രിയോട് പ്രധാനമന്ത്രി അഭ്യർത്ഥിച്ചു, ഇറാൻ പ്രസിഡന്റുമായി എത്രയും വേഗം കൂടിക്കാഴ്ച നടത്താൻ ആഗ്രഹിക്കുന്നുവെന്നും അദ്ദേഹം വ്യക്തമാക്കി.
--ND--
(
പ്രധാനമന്ത്രിയുടെ ഓഫീസ്
ജ്യോതിശാസ്ത്രജ്ഞനും ഗ്രന്ഥകാരനും ശാസ്ത്ര സംവാദകനുമായ നീൽ ഡി ഗ്രാസ് ടൈസണുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി ഇന്ന് അമേരിക്കയിലെ ന്യൂയോർക്കിൽ പ്രമുഖ അമേരിക്കൻ ജ്യോതിശാസ്ത്രജ്ഞനും ഗ്രന്ഥകാരനും ശാസ്ത്ര ആശയവിനിമയ വിദഗ്ധനുമായ നീൽ ഡി ഗ്രാസ് ടൈസണുമായി കൂടിക്കാഴ്ച നടത്തി.
യുവാക്കൾക്കിടയിൽ ശാസ്ത്ര മനോഭാവം വളർത്തിയെടുക്കുന്നതിനെക്കുറിച്ച് പ്രധാനമന്ത്രിയും ടൈസണും അഭിപ്രായങ്ങൾ കൈമാറി. ഇന്ത്യ ഏറ്റെടുക്കുന്ന വിവിധ ബഹിരാകാശ പര്യവേക്ഷണ ദൗത്യങ്ങൾ ഉൾപ്പെടെ ബഹിരാകാശ മേഖലയിലെ ഇന്ത്യയുടെ ദ്രുതഗതിയിലുള്ള പുരോഗതിയെക്കുറിച്ച് അവർ ദീർഘമായി ചർച്ച ചെയ്തു.
ഇന്ത്യ പുതുതായി ആരംഭിച്ച ദേശീയ ബഹിരാകാശ നയത്തിന് കീഴിലുള്ള സ്വകാര്യ മേഖലയ്ക്കും അക്കാദമിക് സഹകരണത്തിനും ഉള്ള അവസരങ്ങളെ കുറിച്ചും പ്രധാനമന്ത്രിയും ടൈസണും ചർച്ച ചെയ്തു.
--ND--
(
പഞ്ചായത്തീരാജ് മന്ത്രാലയം
ആസാദി കാ അമൃത് മഹോത്സവത്തിൽ തെരഞ്ഞെടുത്ത  225 പഞ്ചായത്തുകൾക്കായി,പഞ്ചായത്തിരാജ് മന്ത്രാലയം, ഓറിയന്റേഷൻ പരിശീലന പരിപാടി സംഘടിപ്പിച്ചു.
ന്യൂഡൽഹി. 07 ജൂലൈ 2021
ആസാദി കാ അമൃത് മഹോത്സവിനോടാനുബന്ധിച്ച് , തെരഞ്ഞെടുത്ത  225 പഞ്ചായത്തുകൾക്കായി ഒരു ഓറിയന്റേഷൻ പരിശീലന പരിപാടി, പഞ്ചായത്തിരാജ് മന്ത്രാലയം സംഘടിപ്പിച്ചു. പഞ്ചായത്തിരാജ് മന്ത്രാലയം അഡീഷണൽ സെക്രട്ടറി ശ്രീ  ചന്ദ്ര ശേഖർ കുമാർ അധ്യക്ഷത വഹിച്ചു. പരിപാടിയിൽ പഞ്ചായത്തീരാജ് മന്ത്രാലയത്തിലെ ജോയിന്റ് സെക്രട്ടറിമാർ, സംസ്ഥാന / കേന്ദ്രഭരണ പ്രദേശങ്ങളിലെ പഞ്ചായത്തിരാജ് വകുപ്പുകളുടെ പ്രതിനിധികൾ, ദേശീയ ഗ്രാമവികസന പഞ്ചായത്തിരാജ് ഇൻസ്റ്റിറ്റ്യൂട്ട്, സംസ്ഥാന ഗ്രാമവികസന പഞ്ചായത്തിരാജ് ഇൻസ്റ്റിറ്റ്യൂട്ട് എന്നിവിടങ്ങളിലെ പ്രതിനിധികൾ തുടങ്ങിയവർ പങ്കെടുത്തു.
ബന്ധപ്പെട്ട എല്ലാവരുടേയും സജീവ പങ്കാളിത്തത്തോടെ അടുത്ത രണ്ട്-മൂന്ന് മാസങ്ങളിൽ നടത്തേണ്ട പ്രവർത്തനങ്ങൾക്കായി ആസൂത്രണം ആരംഭിക്കാൻ, പഞ്ചായത്തീരാജ് മന്ത്രാലയം അഡീഷണൽ സെക്രട്ടറി, സംസ്ഥാനങ്ങൾ / കേന്ദ്രഭരണ പ്രദേശങ്ങളിലെ പഞ്ചായത്തീരാജ് വകുപ്പ് ഉദ്യോഗസ്ഥർ, സംസ്ഥാന ഗ്രാമവികസന പഞ്ചായത്തിരാജ് ഇൻസ്റ്റിറ്റ്യൂട്ട് ഉദ്യോഗസ്ഥർ എന്നിവരോട് അഭ്യർത്ഥിച്ചു. ഇന്ത്യൻ ഭരണഘടനയുടെ പതിനൊന്നാം ഷെഡ്യൂളിന് കീഴിൽ പട്ടികപ്പെടുത്തിയിരിക്കുന്ന 29 വിഷയങ്ങൾ തുടങ്ങി പ്രത്യേകം നിർദ്ദേശിക്കപ്പെട്ടിരിക്കുന്ന ആശയങ്ങളെ അടിസ്ഥാനമാക്കി വാട്ട്സ്ആപ്പ് ഗ്രൂപ്പുകളിലൂടെയും, സമൂഹ മാധ്യമങ്ങളിലൂടെയും വ്യാപകമായി പ്രചരിപ്പിക്കുന്നതിന്, ആഴ്ചതോറും ലഘുലേഖ തയ്യാറാക്കാനും അദ്ദേഹം അഭ്യർത്ഥിച്ചു.
(ഗ്രാമീണ യുവാക്കൾ / കുട്ടികൾക്കിടയിൽ വായനാശീലം വളർത്തുകയെന്ന ലക്ഷ്യത്തോടെ ഗ്രാമപഞ്ചായത്തിൽ ഗ്രന്ഥശാല സ്ഥാപിക്കാൻ ലക്ഷ്യമിടാൻ , അദ്ദേഹം എല്ലാ ബീക്കൺ ഗ്രാമപഞ്ചായത്തുകളോടും അഭ്യർത്ഥിച്ചു. പ്രാദേശിക വ്യവസ്ഥകൾ / അനുയോജ്യതയ്ക്ക് അനുസരിച്ച് നിർദ്ദേശിച്ച പ്രവർത്തനങ്ങളിൽ മാറ്റം വരുത്തി ആസാദി കാ അമൃത് മഹോത്സവം ഉചിതമായ രീതിയിൽ ആഘോഷിക്കാവുന്നതാണ്. മാതൃക പഞ്ചായത്തുകളുടെ മികച്ച പ്രവർത്തനങ്ങൾ / വിജയഗാഥകൾ എന്നിവയും അവ രാജ്യത്തിന്റെ മറ്റ് പ്രദേശങ്ങളിൽ ആവർത്തിക്കപ്പെട്ട വിധവും കൃത്യമായ രേഖകളുടെ അടിസ്ഥാനത്തിൽ പ്രദർശിപ്പിക്കുന്നതിനുള്ള അവസരവും ആസാദി കാ അമൃത് മഹോത്സവ് നൽകുന്നു.
കേരള ഇൻസ്റ്റിറ്റ്യൂട്ട് ഓഫ് ലോക്കൽ അഡ്മിനിസ്ട്രേഷൻ , തൃശ്ശൂർ തുടങ്ങി നിരവധി സ്ഥാപനങ്ങൾ ഇന്ത്യ @75 ൽ ഇതുവരെ നടത്തിയതും, വരുംനാളുകളിൽ ആസൂത്രണം ചെയ്തിരിക്കുന്നതുമായ പ്രവർത്തനങ്ങളെക്കുറിച്ച് വിശദമായ അവതരണങ്ങൾ നടത്തി.
IE/SKY
ആരോഗ്യ, കുടുംബക്ഷേമ മന്ത്രാലയം
കുട്ടികളിലെ അഞ്ചാംപനി: കേന്ദ്ര ഉന്നതതലസംഘം മലപ്പുറത്തെത്തും
അഞ്ചാംപനി ബാധിക്കുന്ന കുട്ടികളുടെ എണ്ണം വർധിക്കുന്നതിന്റെ പശ്ചാത്തലത്തിൽ കേരളമുൾപ്പെടെയുള്ള സംസ്ഥാനങ്ങളിലേക്കു കേന്ദ്ര ആരോഗ്യ കുടുംബക്ഷേമ മന്ത്രാലയം ഉന്നതതല സംഘങ്ങളെ വിന്യസിക്കും.കേരളത്തിലെ മലപ്പുറത്താണു കേന്ദ്രസംഘമെത്തുക. ഇതിനുപുറമെ റാഞ്ചി , അഹമ്മദാബാദ്  എന്നിവിടങ്ങളും കേന്ദ്രസംഘം സന്ദർശിക്കും. പൊതുജനാരോഗ്യനടപടികൾക്കും പ്രതിരോധനടപടികളുടെ സുഗമമായ നടത്തിപ്പിനും കേന്ദ്രസംഘങ്ങൾ സംസ്ഥാനങ്ങളെ സഹായിക്കും.
മലപ്പുറത്തേക്കുള്ള സംഘത്തിൽ തിരുവനന്തപുരത്തെ ആരോഗ്യ-കുടുംബക്ഷേമ പ്രാദേശിക കേന്ദ്രം , പോണ്ടിച്ചേരി ജവഹർലാൽ ഇൻസ്റ്റിറ്റ്യൂട്ട് ഓഫ് പോസ്റ്റ് ഗ്രാജ്വേറ്റ് മെഡിക്കൽ എജ്യുക്കേഷൻ ആൻഡ് റിസർച്ച് , ന്യൂഡൽഹി ലേഡി ഹാർഡിങ് മെഡിക്കൽ കോളേജ്  എന്നിവിടങ്ങളിൽനിന്നുള്ള വിദഗ്ധരുണുണ്ടാകും. ന്യൂഡൽഹിയിലെ ദേശീയ രോഗപ്രതിരോധ കേന്ദ്രം , ന്യൂഡൽഹിയിലെ രാം മനോഹർ ലോഹ്യ ആശുപത്രി  എന്നിവിടങ്ങളിൽനിന്നുള്ള വിദഗ്ധർ ഉൾപ്പെടുന്നതാണു റാഞ്ചിയിലേക്കുള്ള സംഘം. മുംബൈയിലെ പിഎച്ച്ഒ, ന്യൂഡൽഹിയിലെ കലാവതി സരൺ കുട്ടികളുടെ ആശുപത്രി , അഹമ്മദാബാദിലെ ആരോഗ്യ-കുടുംബക്ഷേമ പ്രാദേശിക കേന്ദ്രം  എന്നിവിടങ്ങളിൽനിന്നുള്ള വിദഗ്ധർ അഹമ്മദാബാദിലുമെത്തും.
മൂന്നു സംസ്ഥാനങ്ങളിലെയും ആരോഗ്യ-കുടുംബക്ഷേമ പ്രാദേശിക കേന്ദ്രം സീനിയർ റീജണൽ ഡയറക്ടർ കേന്ദ്രസംഘങ്ങളുടെ സംസ്ഥാന സന്ദർശനം ഏകോപിപ്പിക്കും. മൂന്നുനഗരങ്ങളിലും റിപ്പോർട്ട് ചെയ്യപ്പെടുന്ന അഞ്ചാംപനി ബാധ കൈകാര്യം ചെയ്യുന്നതിനുള്ള പൊതുജനാരോഗ്യ നടപടികൾ, നിർവഹണ മാർഗനിർദേശങ്ങൾ, പ്രോട്ടോക്കോളുകൾ എന്നിവയുടെ അടിസ്ഥാനത്തിൽ സംസ്ഥാന ആരോഗ്യ വകുപ്പുകളെ സഹായിക്കുന്നതിനും പകർച്ചവ്യാധിയെക്കുറിച്ച് അന്വേഷിക്കുന്നതിനും കേന്ദ്രസംഘങ്ങൾ രോഗബാധിതമേഖലകൾ സന്ദർശിക്കും. രോഗവിവരങ്ങൾ തേടുന്നതുമായി ബന്ധപ്പെട്ടു സംസ്ഥാനങ്ങളുമായും തുടർപരിശോധനകൾക്കായി വിആർഡിഎലുമായും സഹകരിച്ചാകും കേന്ദ്രസംഘങ്ങൾ പ്രവർത്തിക്കുന്നത്.
--ND--
(Visitor Counter : 107
നിതി ആയോഗ്
സംസ്ഥാന ആരോഗ്യ സൂചികയുടെ നാലാം പതിപ്പ് നീതി ആയോഗ് പുറത്തിറക്കി. ഓവറോൾ റാങ്കിംഗിൽ കേരളം ഒന്നാമത്
ന്യൂ ഡൽഹി: ഡിസംബർ 27 , 2021
2019-20 ലെ സംസ്ഥാന ആരോഗ്യ സൂചികയുടെ നാലാം പതിപ്പ് നീതി ആയോഗ് ഇന്ന് പുറത്തിറക്കി. 2018–19 മുതൽ 2019–20 വരെയുള്ള കാലയളവിൽ സംസ്ഥാനങ്ങളും കേന്ദ്ര ഭരണ പ്രദേശങ്ങളും ആരോഗ്യ മേഖലയിൽ വർഷാവർഷം കാഴ്ചവയ്ക്കുന്ന പ്രകടന മികവും മൊത്തത്തിലുള്ള പ്രകടനവും കണക്കിലെടുത്താണ് റാങ്കിങ് നടത്തുന്നത്.
ലോകബാങ്കിന്റെ സാങ്കേതിക സഹായത്തോടെയും ആരോഗ്യ കുടുംബക്ഷേമ മന്ത്രാലയവുമായി കൂടിയാലോചിച്ചും ആണ് നീതി ആയോഗ് റിപ്പോർട്ട് തയ്യാറാക്കിയത്.
'ആരോഗ്യ ഫലങ്ങൾ', 'ഭരണവും വിവരങ്ങളും', 'പ്രധാന ഇൻപുട്ടുകൾ / പ്രക്രിയകൾ' എന്നീ മേഖലകളിലായി തരംതിരിച്ച 24 സൂചകങ്ങളെ അടിസ്ഥാനമാക്കി തയ്യാറാക്കിയ വെയ്റ്റഡ് കോമ്പോസിറ്റ് ഇൻഡക്സ് ആണ് സംസ്ഥാന ആരോഗ്യ സൂചിക.
സമാന സ്വഭാവമുള്ള സംസ്ഥാന-കേന്ദ്രഭരണപ്രദേശങ്ങൾ തമ്മിലുള്ള താരതമ്യം ഉറപ്പാക്കാൻ 'വലിയ സംസ്ഥാനങ്ങൾ', 'ചെറിയ സംസ്ഥാനങ്ങൾ', 'കേന്ദ്ര ഭരണ പ്രദേശങ്ങൾ' എന്നിങ്ങനെ തരംതിരിച്ചാണ് റാങ്കിങ് നടത്തിയിരിക്കുന്നത്
'വലിയ സംസ്ഥാനങ്ങളിൽ', വാർഷികാടിസ്ഥാനത്തിലുള്ള മെച്ചപ്പെട്ട പ്രകടനത്തിന്റെ അടിസ്ഥാനത്തിൽ, ഉത്തർപ്രദേശ്, അസം, തെലങ്കാന എന്നീ സംസ്ഥാനങ്ങൾ ആദ്യ മൂന്ന് റാങ്കുകൾ നേടി.
'ചെറിയ സംസ്ഥാനങ്ങളിൽ', മിസോറാമും മേഘാലയയും വാർഷികാടിസ്ഥാനത്തിൽ മെച്ചപ്പെട്ട പ്രകടനം രേഖപ്പെടുത്തി.
കേന്ദ്രഭരണ പ്രദേശങ്ങളിൽ, ഡൽഹിയും ജമ്മു കശ്മീരും വാർഷികാടിസ്ഥാനത്തിൽ മെച്ചപ്പെട്ട പ്രകടനം കാഴ്ചവച്ചു.
2019-20 ലെ സംയോജിത സ്കോർ അടിസ്ഥാനമാക്കിയുള്ള സൂചിക പ്രകാരം, ഓവറോൾ റാങ്കിംഗിൽ, 'വലിയ സംസ്ഥാനങ്ങളിൽ' കേരളവും തമിഴ്നാടും, 'ചെറിയ സംസ്ഥാനങ്ങളിൽ' മിസോറാമും ത്രിപുരയും, കേന്ദ്രഭരണ പ്രദേശങ്ങളിൽ ദദ്രാ നഗർ ഹവേലി ആൻഡ് ദാമൻ ദ്യു, ചണ്ഡീഗഢ് എന്നിവയും മികച്ച റാങ്കിംഗ് നേടി.
2017 മുതൽ സൂചിക സമാഹരിച്ച് പ്രസിദ്ധീകരിച്ചു വരുന്നു. ശക്തമായ ആരോഗ്യ സംവിധാനങ്ങൾ കെട്ടിപ്പടുക്കുന്നതിനും സേവനവിന്യാസം മെച്ചപ്പെടുത്തുന്നതിനും സംസ്ഥാനങ്ങളെയും കേന്ദ്ര ഭരണ പ്രദേശങ്ങളെയും പ്രേരിപ്പിക്കുകയാണ് റിപ്പോർട്ടിന്റെ ലക്ഷ്യം.
റിപ്പോർട്ട് വായിക്കാൻ ഇവിടെ ക്ലിക്ക് ചെയ്യുക
ഡാഷ്ബോർഡിലെ സൂചകങ്ങളും സ്കോറുകളും സംബന്ധിച്ച വിശദവിവരങ്ങൾക്ക് ഇവിടെ ക്ലിക്ക് ചെയ്യുക
വീഡിയോ റിലീസ് കാണാൻ ഇവിടെ ക്ലിക്ക് ചെയ്യുക
IE/SKY
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 160.43 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 20,18,825 പേർ; ചികിത്സയിലുള്ളത് ആകെ രോഗബാധിതരുടെ 5.23%
കഴിഞ്ഞ 24 മണിക്കൂറിനിടെ 2,51,777 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,60,58,806 ആയി; രോഗമുക്തി നിരക്ക് 93.50%
കഴിഞ്ഞ 24 മണിക്കൂറിൽ 3,47,254 പുതിയ കേസുകൾ
ഇതുവരെ 9,692 ഒമിക്രോൺ കേസുകളാണ് റിപ്പോർട്ട് ചെയ്തിട്ടുള്ളത്, ഇന്നലത്തെ കാളും 4.36% -ത്തിന്റെ വർധന
പ്രതിദിന രോഗസ്ഥിരീകരണ നിരക്ക് 17.94%; പ്രതിവാര രോഗസ്ഥിരീകരണ നിരക്ക് 16.56%
ആകെ നടത്തിയത് 71.15 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 19,35,912 പരിശോധനകൾ
പ്രധാനമന്ത്രിയുടെ ഓഫീസ്
ഖാദിയോടുള്ള ജനങ്ങളുടെ സ്നേഹത്തിൽ പ്രധാനമന്ത്രി സന്തുഷ്ടി പ്രകടിപ്പിച്ചു
മഹാത്മാഗാന്ധിയുടെ ജന്മദിനത്തിൽ ഖാദിയോടുള്ള ജനങ്ങളുടെ സ്നേഹത്തിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
ഖാദി ഇന്ത്യയുടെ ട്വീറ്റ് ഉദ്ധരിച്ച് പ്രധാനമന്ത്രി പറഞ്ഞു:
ബാപ്പുവിന്റെ ജന്മദിനത്തിൽ ഖാദിയോടുള്ള ജനങ്ങളുടെ ഈ അപാരമായ സ്നേഹം പ്രോത്സാഹജനകമാണ്
റോഡ് ഗതാഗത, ഹൈവേ മന്ത്രാലയം
അംഗീകൃത ഡ്രൈവർ പരിശീലന കേന്ദ്രങ്ങളുമായി ബന്ധപ്പെട്ട ചട്ടങ്ങളിൽ ഭേദഗതി വരുത്തുന്നതിനുള്ള വിജ്ഞാപനം പുറപ്പെടുവിച്ചു
കേന്ദ്ര ഉപരിതല ഗതാഗത,ഹൈവേ മന്ത്രാലയത്തിന്റെ  2021 ജൂൺ 07 തീയതിയിലെ G.S.R. 394 പ്രകാരമുള്ള അംഗീകൃത ഡ്രൈവർ പരിശീലന കേന്ദ്രങ്ങളുമായി  ബന്ധപ്പെട്ട ചട്ടങ്ങളിൽ ഭേദഗതി വരുത്തുന്നതിന് 2022 സെപ്റ്റംബർ 20-ന് GSR 714 പ്രകാരം വിജ്ഞാപനം പുറപ്പെടുവിച്ചു.
താഴെപ്പറയുന്ന സവിശേഷതകളോടെ കൊണ്ടുവരുന്ന പുതിയ ചട്ടങ്ങൾ ADTC-കളുടെ പ്രവർത്തനം കൂടുതൽ കാര്യക്ഷമമാക്കും -
1. ഒരു ADTC യുടെ പുതുക്കിയ അംഗീകാരം അഞ്ച്  വർഷത്തേക്ക് സാധുതയുള്ളതായിരിക്കും.
2. ഇരുചക്രവാഹനങ്ങളിൽ പരിശീലനം നൽകുന്നതിനുള്ള സിലബസ് പ്രായോഗികവും സൈദ്ധാന്തികവുമായ അറിവുകൾ സമഗ്രമായി ഉൾക്കൊള്ളും വിധം പ്രത്യേകം വിശദമാക്കിയിട്ടുണ്ട്.
3. ഡ്രൈവിംഗ് ലൈസൻസ് ലഭിക്കുന്നതിനുള്ള പ്രാവീണ്യ ടെസ്റ്റ് സർട്ടിഫിക്കറ്റ് ലഭിക്കുന്നതിന് പരിശീലനാർത്ഥി "ടെസ്റ്റ് ഓഫ് കോംപീറ്റൻസ് റ്റൂ ഡ്രൈവ്" വിജയിക്കേണ്ടതുണ്ട്.
4. ഫീസ്, ഡ്രൈവിംഗ് ലൈസൻസ് വിതരണം തുടങ്ങിയ ADTC-കളുമായി ബന്ധപ്പെട്ട മറ്റ് വ്യവസ്ഥകളും വ്യക്തമാക്കിയിട്ടുണ്ട്.
ഗസറ്റ് വിജ്ഞാപനത്തിനായി ഇവിടെ ക്ലിക്ക് ചെയ്യുക:
https://static.pib.gov.in/WriteReadData/specificdocs/documents/2022/sep/doc2022921106901.pdf
ധനകാര്യ മന്ത്രാലയം
റിസര്വ്വ് ബാങ്കിന്റെ സ്വയം ഭരണം ആര്.ബി.ഐ. നിയമത്തിന്റെ ചട്ടക്കൂടിനുള്ളിലാണെന്നത് അംഗീകൃതമാണെന്ന് ഗവണ്മെന്റ്
സര്വ്വ് ബാങ്കിന്റെ സ്വയം ഭരണം ആര്.ബി.ഐ. നിയമത്തിന്റെ ചട്ടക്കൂടിനുള്ളിലാണെന്നത് അടിസ്ഥാനപരവും അംഗീകൃതവുമായ വസ്തുതയാണെന്ന് കേന്ദ്ര ധനമന്ത്രാലയം വ്യക്തമാക്കി. ഇന്ത്യന് സമ്പദ്ഘടനയുടെ ആവശ്യങ്ങളും, പൊതു താല്പ്പര്യങ്ങളും ആയിരിക്കണം ഗവണ്മെന്റിനെയും, റിസര്വ്വ് ബാങ്കിനെയും നയിക്കേണ്ടത്. ഇതിലേയ്ക്കായി വിവിധ വിഷയങ്ങളില് ഗവണ്മെന്റും, ആര്.ബി.ഐ.യും തമ്മില് വിപുലമായ കൂടിയാലോചനകള് നടക്കും. മറ്റെല്ലാ നിയന്ത്രണ സ്ഥാപനങ്ങളുമായും ഇതുപോലെ തന്നെയാണ്. ഇത്തരം കൂടിയാലോചനകളുടെ ഉള്ളടക്കം കേന്ദ്ര ഗവണ്മെന്റ് ഒരിക്കലും വെളിപ്പെടുത്തിയിട്ടില്ല തീരുമാനങ്ങള് മാത്രമാണ് അറിയിക്കാറുള്ളത്. ഇത്തരം കൂടിയാലോചനകളിലൂടെ വിവിധ വിഷയങ്ങളെ കുറിച്ചുള്ള വിലയിരുത്തല് ഗവണ്മെന്റ് മുന്നോട്ട് വയ്ക്കുകയും സാധ്യമായ പരിഹാരങ്ങള് നിര്ദ്ദേശിക്കുകയും ചെയ്യും. ഗവണ്മെന്റ് ഇത് തുടരുകയും ചെയ്യും.
(ND MRD - 801
പ്രത്യേക സേവനങ്ങളും ഫീച്ചറുകളും
ന്യൂനപക്ഷങ്ങള്ക്കായുള്ള പ്രീ-മെട്രിക് സ്കോളര്ഷിപ്പ് പദ്ധതി: കഴിഞ്ഞ 4 വര്ഷത്തിനിടെ സംസ്ഥാനത്ത് 23 ലക്ഷത്തിലധികം വിദ്യാര്ത്ഥികള്ക്ക് പ്രയോജനപ്പെട്ടു
കേന്ദ്ര ഗവണ്മെന്റിന്റെ ന്യൂനപക്ഷങ്ങള്ക്കായുള്ള പ്രീ-മെട്രിക് സ്കോളര്ഷിപ്പ് സ്കീമിന് കീഴില് സംസ്ഥാനത്ത് 23.18 ലക്ഷത്തിലധികം വിദ്യാര്ത്ഥികള്ക്ക് 2017-21 കാലയളവില് പ്രയോജപ്പെട്ടതായി ദേശീയ ന്യൂനപക്ഷ കമ്മീഷന് അംഗം ശ്രീമതി സയ്യിദ് ഷഹ്സാദി പറഞ്ഞു. പ്രധാനമന്ത്രിയുടെ പുതിയ 15 ഇന ക്ഷേമ പദ്ധതിയുടെയും പ്രധാനമന്ത്രി ജന് വികാസ് പരിപാടിയുടെയും അവലോകന യോഗത്തിന് ശേഷം തിരുവനന്തപുരത്ത് മാധ്യമങ്ങളോട് സംസാരിക്കുകയായിരുന്നു അവര്.
ന്യുനപക്ഷ വിഭാഗങ്ങള്ക്കായുള്ള പോസ്റ്റ്-മെട്രിക് സ്കോളര്ഷിപ്പ് സ്കീമിന് കീഴില് 2.62 ലക്ഷത്തിലധികം വിദ്യാര്ത്ഥികള്ക്കും മെറിറ്റ്-കം-മീന്സ് സ്കോളര്ഷിപ്പിന് കീഴില് 11820 വിദ്യാര്ത്ഥികള്ക്കും പ്രയോജനം ലഭിച്ചതായി ശ്രീമതി ഷഹ്സാദി പറഞ്ഞു. 4921.92 കോടി രൂപ ചെലവില് കേന്ദ്ര ഗവണ്മെന്റിന്റെ പിഎംഎവൈ  പദ്ധതിക്ക് കീഴില് ന്യൂനപക്ഷവിഭാഗങ്ങളിലെ 36991 പേര്ക്ക് 2019-2022 കാലയളവില് പ്രയോജനപ്പെട്ടു. മറ്റ് പദ്ധതികളായ ദേശീയ നഗര ഉപജീവന ദൗത്യം, ഡിഡിയുജികെവൈ എന്നിവയില് ന്യൂനപക്ഷ വിഭാഗങ്ങളിലെ 1.6 ലക്ഷം പേരും 70348 പേരും ഗുണഭോക്താക്കളായി
ബുദ്ധ, സിഖ്, ജൈന, പാഴ്സി വിഭാഗങ്ങളിലെ ജനങ്ങളെ സംസ്ഥാന ന്യൂനപക്ഷ കമ്മീഷനില് ഉള്പ്പെടുത്തേണ്ടതിന്റെ ആവശ്യകതയെക്കുറിച്ച് ശ്രീമതി സയ്യിദ് ഷഹ്സാദി സംസ്ഥാന ഗവണ്മെന്റുമായി ചര്ച്ച ചെയ്തു. ദളിത് ക്രിസ്ത്യന് വിഭങ്ങളിലുള്ളവര്ക്ക് ന്യൂനപക്ഷ സര്ട്ടിഫിക്കറ്റ് ലഭിക്കാത്ത വിഷയവും അവര് ഗവണ്മെന്റിന്റെ ശ്രദ്ധയില് പെടുത്തി.
NS
(Visitor Counter : 17
ധനകാര്യ മന്ത്രാലയം
ഇന്ത്യന് റവന്യൂ സര്വ്വീസിലെ 15 ഉദ്യോഗസ്ഥര്ക്ക് നിര്ബന്ധിത വിരമിക്കല്
ഇന്ത്യന് റവന്യൂസര്വ്വീസിലെ 15 മുതിര്ന്ന ഉദ്യോഗസ്ഥര്ക്ക് ഉടന് പ്രാബല്യത്തോടെ നിര്ബന്ധിതവിരമിക്കല് നിര്ദ്ദേശിച്ച്കേന്ദ്ര ഗവണ്മെന്റ്ഉത്തരവ് പുറപ്പെടുവിച്ചു. വിവിധ അഴിമതിആരോപണങ്ങള് നേരിടുന്ന 50 വയസ്സ് പൂര്ത്തിയാക്കിയഉദ്യോഗസ്ഥര്ക്കാണ് നിര്ബന്ധിതവിരമിക്കലിന് നിര്ദ്ദേശം നല്കിയിട്ടുള്ളത്. ജനറല് ഫിനാന്ഷ്യല് നിയമത്തിലെ 56-ാം ചട്ട പ്രകാരമാണ് നടപടി.
(പ്രിന്സിപ്പല് കമ്മിഷണര്, കമ്മിഷണര്, അഡീഷണല് കമ്മിഷണര്, ഡെപ്യൂട്ടി കമ്മിഷണര്, ജോയിന്റ് കമ്മിഷണര്, അസിസ്റ്റന്റ് കമ്മിഷണര് തുടങ്ങിയ പദവികളിലുള്ളവര്ക്കെതിരെയാണ് നടപടികൈക്കൊണ്ടിട്ടുള്ളത്.
ND/MRD
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 207.03 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.96 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 1,28,261
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 16,047 പേര്ക്ക്
രോഗമുക്തി നിരക്ക് നിലവില് 98.52%
പ്രതിവാര രോഗസ്ഥിരീകരണ നിരക്ക് 4.90%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 207.03 കോടി  പിന്നിട്ടു. 2,74,83,097 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.96 കോടി യിലധികം 3,96,04,796 കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,12,772
രണ്ടാം ഡോസ് 1,00,96,525
കരുതല് ഡോസ് 64,90,347
മുന്നണിപ്പോരാളികള്
ഒന്നാം ഡോസ് 1,84,32,304
രണ്ടാം ഡോസ് 1,76,81,389
കരുതല് ഡോസ് 1,26,13,719
12-14 പ്രായപരിധിയിലുള്ളവര്
ഒന്നാം ഡോസ് 3,96,04,796
രണ്ടാം ഡോസ് 2,88,55,319
15-18 പ്രായപരിധിയിലുള്ളവര്
ഒന്നാം ഡോസ് 6,13,95,012
രണ്ടാം ഡോസ് 5,15,90,257
18-44 പ്രായപരിധിയിലുള്ളവര്
ഒന്നാം ഡോസ് 55,99,08,236
രണ്ടാം ഡോസ് 51,04,02,579
കരുതല് ഡോസ് 3,58,29,498
45-59 പ്രായപരിധിയിലുള്ളവര്
ഒന്നാം ഡോസ് 20,37,69,068
രണ്ടാം ഡോസ് 19,56,73,969
കരുതല് ഡോസ് 2,24,37,847
60നുമേല് പ്രായമുള്ളവര്
ഒന്നാം ഡോസ് 12,74,96,216
രണ്ടാം ഡോസ് 12,22,93,113
കരുതല് ഡോസ് 3,53,88,238
കരുതല് ഡോസ് 11,27,59,649
ആകെ 2,07,03,71,204
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 1,28,261; ഇത് രാജ്യത്തെ മൊത്തം സജീവ കേസുകളുടെ 0.29% ആണ്.
ദേശീയ രോഗമുക്തി നിരക്ക് 98.52 % ആണ്. കഴിഞ്ഞ 24 മണിക്കൂറിനുള്ളില് 19,539 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,35,35,610 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 16,047 പേര്ക്കാണ്.
കഴിഞ്ഞ 24 മണിക്കൂറിനുള്ളില് 3,25,081 പരിശോധനകള് നടത്തി. ആകെ 87.88 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 4.90 ശതമാനമാണ്. പ്രതിദിന രോഗസ്ഥിരീകരണ നിരക്ക് 4.94 ശതമാനമാണ്.
(ND
പ്രധാനമന്ത്രിയുടെ ഓഫീസ്
രവിദാസ് ജയന്തി ദിനത്തിൽ പ്രധാനമന്ത്രി ഡൽഹിയിലെ ശ്രീ ഗുരു രവിദാസ് വിശ്രം ധാം ക്ഷേത്രം സന്ദർശിച്ചു
പ്രധാനമന്ത്രി ശ്രീ നരേന്ദ്ര മോദി രവിദാസ് ജയന്തി ദിനത്തിൽ ഡൽഹിയിലെ ശ്രീ ഗുരു രവിദാസ് വിശ്രം ധാം ക്ഷേത്രം സന്ദർശിച്ച് പ്രണാമം അർപ്പിച്ചു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു :
"രവിദാസ് ജയന്തിയുടെ പുണ്യ അവസരത്തിൽ ഞാൻ ഡൽഹിയിൽ ശ്രീ ഗുരു രവിദാസ് വിശ്രം ധാം ക്ഷേത്രത്തിൽ ദർശനം നടത്തി.
രാജ്യത്തെ എല്ലാ ജനങ്ങൾക്കും രവിദാസ് ജയന്തി ആശംസകൾ."
"സന്ത് രവിദാസ് ജിയുടെ ഈ വിശുദ്ധ ദേവാലയം ജനങ്ങൾക്ക് പ്രചോദനമാണ്. ഒരു എംപി എന്ന നിലയിൽ ഇവിടെ വികസന പ്രവർത്തനങ്ങൾ പൂർത്തിയാക്കാൻ എനിക്ക് അവസരം ലഭിച്ചത് എന്റെ ഭാഗ്യമാണ്."
"ഡൽഹിയിലെ ശ്രീ ഗുരു രവിദാസ് വിശ്രം ധാം മന്ദിറിലെ വളരെ പ്രത്യേക നിമിഷങ്ങൾ."
ND ---
रविदास जयंती के पुण्य अवसर पर आज मैंने दिल्ली के श्री गुरु रविदास विश्राम धाम मंदिर जाकर दर्शन किए।
— Narendra Modi  February 16, 2022
सभी देशवासियों को रविदास जयंती की शुभकामनाएं। pic.twitter.com/RbVj9wUB1k
संत रविदास जी का यह पवित्र धाम जन-जन के लिए एक प्रेरणास्थल है। मैं सौभाग्यशाली हूं कि एक सांसद के रूप में मुझे यहां के विकास कार्यों को पूरा करने का अवसर प्राप्त हुआ है। https://t.co/eH29NCJSJm
— Narendra Modi  February 16, 2022
(Very special moments at the Shri Guru Ravidas Vishram Dham Mandir in Delhi. pic.twitter.com/PM2k0LxpBg
— Narendra Modi  February 16, 2022
പ്രത്യേക സേവനങ്ങളും ഫീച്ചറുകളും
പ്രസിദ്ധീകരണങ്ങളുടെ വാര്ഷിക സ്റ്റേറ്റ്മെന്റ് ഫയല് ചെയ്യുന്നതിനുള്ള തീയതി നീട്ടി
പ്രസിദ്ധീകരണങ്ങളുടെ വാര്ഷിക സ്റ്റേറ്റ്മെന്റ് ഫയല് ചെയ്യുന്നതിനുള്ള അവസാന തീയതി ജൂണ് 30 വരെ നീട്ടിയാതായി രജിസ്ട്രാര് ഓഫ് ന്യൂസ്പേപ്പേഴ്സ് ഫോര് ഇന്ത്യ  അറിയിച്ചു
എല്ലാ പ്രസാധകരും രജിസ്ട്രാര് ഓഫ് ന്യൂസ്പേപ്പേഴ്സ് ഫോര് ഇന്ത്യയുടെ വെബ്സൈായ www.egov.rni.nic.in വഴി 2021-22 സാമ്പത്തിക വര്ഷത്തേക്കുള്ള വാര്ഷിക സ്റ്റേറ്റ്മെന്റ് ഫയല് ചെയ്യണം.
മുന് വര്ഷങ്ങളില്  വാര്ഷിക സ്റ്റേറ്റ്മെന്റുകള് ഫയല് ചെയ്യാത്ത പ്രസാധകര്ക്ക് പ്രതിവര്ഷത്തേക്ക് 1000/- രൂപ പിഴയോടെ ഇ-ഫയലിംഗ് പോര്ട്ടലില് വാര്ഷിക സ്റ്റേറ്റ്മെന്റ് ഫയല് ചെയ്യാം.
കൂടുതല് വിവരങ്ങള്ക്ക് 011-24363241 എന്ന ഫോണ് നമ്പറില് പ്രവൃത്തി ദിവസങ്ങളില് രാവിലെ പത്ത് മുതല് വെകിട്ട് അഞ്ചു വരെ ബന്ധപ്പെടാം. കൂടാതെ it-helpdesk.rni[at]nic[dot]in/ annualstatement.rni[at]gmail[dot]com എന്ന ഇ-മെയില് മുഖേനയും വിവരങ്ങള് ലഭിക്കും.
--ND--
(Visitor Counter : 71
പ്രധാനമന്ത്രിയുടെ ഓഫീസ്
ടോക്കിയോ ഒളിമ്പിക്സ് 2020 ൽ ഭാരോദ്വഹനത്തിൽ വെള്ളി മെഡൽ നേടിയതിന് മീരാഭായ് ചാനുവിനെ പ്രധാനമന്ത്രി അഭിനന്ദിച്ചു
ടോക്കിയോ ഒളിമ്പിക്സ് 2020 ൽ ഭാരോദ്വഹനത്തിൽ വെള്ളി മെഡൽ നേടിയതിന് മീരാഭായ് ചാനുവിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു,
ടോക്കിയോ ഒളിമ്പിക്സ് 2020 ന് ഇതിലും സന്തോഷ കരമായ തുടക്കം ആവശ്യപ്പെടാൻ കഴിയുമായിരുന്നില്ല! മീരാഭായ് ചാനുവിന്റെ മികച്ച പ്രകടനത്തിലൂടെ ഇന്ത്യ ആവേശഭരിതമായി. ഭാരോദ്വഹനത്തിൽ വെള്ളി മെഡൽ നേടിയതിന് അഭിനന്ദനങ്ങൾ. അവരുടെ വിജയം ഓരോ ഇന്ത്യക്കാരനെയും പ്രചോദിപ്പിക്കുന്നു, ”പ്രധാനമന്ത്രി മോദി # Cheer4India # Tokyo2020 "